wickkiey/tamil-wikipedia-chunked huggingface dataset:
# சின்னப்பிள்ளை

## களஞ்சியம் எனும் மகளிர் சுய உதவிக் குழுக்கள்

சின்னப்பிள்ளை வாழ்க்கையில் தன்னம்பிக்கையுடன் வளர்ந்து வரும் நேரத்தில், மதுரையில் செயல்படும் **தானம் அறக்கட்டளை**யின் தலைவர் வாசிமலை தனது குழுவினருடன் பில்லுச்சேரி கிராமத்திற்கு சென்று, மகளிர் சுய உதவிக் குழுத் திட்டம் குறித்து சின்னப்பிள்ளையிடம் விளக்கி கூறினார். அதன்படி தன் கிராமத்திலும், சுற்றுப்புற கிராமங்களிலும் மகளிர் சுய உதவிக் குழுக்களை அமைத்து, மகளிர் பொருளாதார முன்னேற்றத்திற்குக் காரணமாக விளங்கினார் சின்னப்பிள்ளை.  
சின்னப்பிள்ளை ஏற்படுத்திய மூன்று மகளிர் சுய உதவிக் குழுக்கள் மூலம், கிராமக் கண்மாயில் மீன் பிடிக்கும் குத்தகையை, மதுரை மாவட்ட ஆட்சித் தலைவரிடமிருந்து பெற்றுச் சாதனை படைத்தனர்.  
2004 இல் சுனாமி எனும் ஆழிப்பேரலை தமிழ்நாட்டை தாக்கியபோது சின்னப்பிள்ளை தலைமையில் சென்ற மீட்புப் பணியில் இருந்த மகளிர் ஆற்றிய பணி பாராட்டத்தக்கது.  
இந்தியப் பிரதமரின் ”ஸ்திரீ சக்தி விருதுடன்” கிடைத்த ஒரு இலட்சத்து எழுபதாயிரம் ரூபாயை மகளிர் சுய உதவிக்குழு தலைவிகளின் மருத்துவச் செலவிற்காக அறக்கட்டளை ஒன்று உருவாக்கி உள்ளார்.  
கிராமப்புறத்தில் வழங்கி வந்த கந்து வட்டி முறையை, (நூறு ரூபாய் அசலுக்கு, ஒரு முட்டை நெல் வட்டி) மகளிர் சுய உதவிக் குழுக்கள் மூலம் ஒழித்துக் கட்டினார்.  
ஆரம்ப காலத்தில் கிராமப்புறங்களில் மட்டுமே இயங்கி வந்த மகளிர் சுய உதவிக் குழுக்கள், தற்போது நகர்ப் புறங்களிலும் மகளிர் மேம்பாட்டிற்காக சிறப்பாக செயல்படுவதற்கு வித்திட்டவர் சின்னப்பிள்ளை.
# சின்னப்பிள்ளை

## வகித்த பதவிகள்

- மகளிர் சுய உதவிக்குழு துவக்கும் போது பதினான்கு மகளிர் கொண்ட சுய உதவிக்குழுவிற்கு தலைவியாக இருந்த சின்னப்பிள்ளை அடுத்த மூன்றாண்டுகளில் ஐந்தாயிரம் மகளிர்க்கு தலைவியானர்.
- ஏழு மாநில மகளிர் களஞ்சிய சுய உதவிக் குழுக்கள் அமைப்பின் செயற்குழு உறுப்பினர் பொறுப்பில் ஏழு ஆண்டுகள் பணியாற்றினார்.
- தற்போது தமிழ்நாடு, ஆந்திரம், கர்நாடகம், புதுச்சேரி, கேரளம், இராசசுதான், மத்தியப் பிரதேசம், ஒரிசா உள்ளிட்ட பன்னிரண்டு மாநிலங்களைச் சேர்ந்த இருநூற்று நாற்பது கூட்டமைப்புகளுக்கு இவர்தான் தலைவி. இக்கூட்டமைப்புக்குள் இருக்கும் உறுப்பினர் எண்ணிக்கை ஏறத்தாழ எட்டு இலட்சம் மகளிர்.
# சின்னப்பிள்ளை

## பெற்ற விருதுகள்

- இவரது மகளிர் மேம்பாட்டுப் பணிகளைப் பாராட்டி, இந்திய அரசு மூன்று இலட்சம் ரூபாயுடன் கூடிய, "ஸ்திரீ சக்தி புரஸ்கார்" எனும் விருதை 1999ஆம் ஆண்டில் இந்தியப் பிரதமர் அடல் பிகாரி வாஜ்பாய் வழங்கினார்.
- தமிழ்நாடு அரசு ஒரு இலட்சம் ரூபாய் மதிப்புள்ள **பொற்கிழி** வழங்கி பாராட்டியது.
- சிறந்த சமூக சேவைக்காக தூர்தர்ஷன் பொதிகை விருது (2007) வழங்கியது.
- பத்மசிறீ விருது 2019
# விம்பிசார கதை

**விம்பிசார கதை** அருணாசலம் 09 1 என்னும் தமிழ்நூல் நீலகேசி உரை என்னும் உரைநூலில் நான்குவரி ஆசிரியப்பாப் பகுதி ஒன்றுடன் குறிப்பிடப்பட்டுள்ள நூல் ஆகும். இது ஒன்பதாம் நூற்றாண்டில் தோன்றியது.
# விம்பிசார கதை

## பாடல்

:உலுப்பிணி வனத்தில் ஒண்குழைத் தேவி
:வலம்படு மருங்குல் வடு தோயுறாமல்
:ஆன்றோன் அவ் வழித் தோன்றினன் ஆதலின்
:ஈன்றோள் ஏழ் நாள் இன் உயிர் வைத்தாள்.
# விம்பிசார கதை

## விம்பிசாரன் கதை

:விம்பிசாரன் மகத நாட்டைக் கி.மு. 540-490 ஆண்டுகளில் ஆண்டுவந்தான். மனைவியையும், மகனையும், செல்வத்தையும் துறந்து மொய்ஞ்ஞானம் தேடி வெளிப்பட்டுத் திரிந்த புத்தர், விம்பிசாரனின் யாகத்தில் பலியிடச் சென்ற ஆடுகளைப் பின்தொடர்ந்து சென்று மன்னனுக்கு நல்லறிவு புகட்டி ஆடுகளைக் காப்பாற்றி மன்னனைத் தன் நெறியில் ஒழுகச் செய்தார். இதனால் விம்பிசாரன்மீது பொறாமை கொண்ட **தேவதத்தன்** பிம்பிசாரனின் மகனாகிய **அஜாத சத்துரு** என்பவனைத் தன்வயப்படுத்திக்கொண்டு அவன்மூலம் விம்பிசாரனைச் சிறையிலிட்டு, புத்தருக்கும் பல கொடுமைகள் செய்தான். சிறையில் தந்தையைப் பட்டினி போட்டான. தன் தாயார் தன் தந்தைக்கு மறைவாக உணவு தருவது அறிந்து அதனையும் தடை செய்ததோடு, தந்தையையும் கொன்றான். கடைசியாக அஜாத சத்துருக்கு ஒரு மகன் பிறந்தான். அப் பிள்ளைமீது அன்பு கொண்ட அவன் தான் தன் தந்தைக்குச் செய்த கொடுமைகளை எண்ணி வருந்தினான். - இது விம்பிசாரன் கதை. இந்தக் கதை இந்த நூலில் கூறப்பட்டிருந்தது எனலாம்.
# விம்பிசார கதை

## தொடர்புடைய பாடல்

:பாசடைப் போதிப் பேர் அருள் வாமன்
:வரையா ஈகை போல யாவிரும்
:கொடைப்படு வீரக் கொடை வலம்படுதலின்
:முன்னர் ஒருமுறைத் தன் உழை இரந்த
:அன்பு இல் அரக்கர் வேண்டு அளவும் பருக
:என்பு தொறும் கழிப்பித் தன் மெய் திறந்து வாக்கிக்
:குருதிக் கொழும்பதம் கொடுத்ததும் அன்றிக்
:கடுந்துயர்ப் பட்ட கள்ளப் புறவின்
:மாய யாக்கை சொல்லிய தான் தன்
:உடம்பு நிறுத்துக் கொடுத்ததும் அன்றி.
இப் பாடலில் 'போதிப் பேரருள் வாமன்' என்பது புத்தனைக் குறிக்கும் எனக் கொண்டு இந்தப் பாடலும் 'விம்பிசார கதை' நூலின் பகுதியாக இருக்கலாம் என்பது மு. அருணாசலம் கருத்து.
# ஜெஹோவா

***ஜெஹோவா*** (அல்லது) ***யாவே*** என்பது கடவுளைக் குறிக்க எபிரேய விவிலியத்தில் பயன்படுத்தப்படுகின்ற சொல் ஆகும். ஆயினும் அதை எவ்வாறு ஒலிப்பது என்பது குறித்து சர்ச்சை நிலவுகிறது.  
**ஜெஹோவா** என்னும் பெயர்வடிவம் எபிரேய மூலச் சொல்லான (YHWH) என்னும் "நாலெழுத்து" வடிவப் பெயரின் (Tetragrammaton) திபேரிய ஒலிப்பின் இலத்தீன் உருமாற்றுச் சொல் ஆகும்.  
எபிரேய விவிலியத்தில் கடவுளைக் குறிக்கப் பயன்படும் **ஜெஹோவா** (**யாவே** - ) என்னும் சொல்லானது, மரபுவழி வருகின்ற மசோரெத்திய பாடத்தில் (Masoretic Text) 6,518 முறை வருகின்றது. மேலதிகமாக **ஜெஹோவி** (*Jehovih*) என்னும் வடிவத்தில் 305 தடவை வருகிறது. *ஜெஹோவா* என்னும் ஒலிவடிவம் கொண்ட பெயரைப் பயன்படுத்தும் மிகப் பழமையான இலத்தீன் விவிலிய பாடம் 13ஆம் நூற்றாண்டைச் சாரும்.
# ஜெஹோவா

## இப்பெயர் பற்றி அறிஞர் தரும் விளக்கம்

பெரும்பாலான விவிலிய அறிஞர் கருத்துப்படி, எபிரேய விவிலியத்தில் கடவுளைக் குறிக்கும் சொல்லின் ஒரு கலப்பு வடிவமே **ஜெஹோவா** என்பதாகும். இச்சொல் வடிவம் கி.பி. சுமார் 1100இல் எழுந்ததாக அவர்கள் கூறுகின்றார்கள்.  
பண்டைய எபிரேய மொழியில் மெய்யெழுத்துக்கள் மட்டுமே இருந்தன. மெய்யெழுத்துக்களைக் கூட்டி ஒலிக்கும்போது ஆங்காங்கே தேவையான உயிரெழுத்துக்களைச் சேர்த்து ஒலிப்பார்கள். அந்த வழக்கப்படி, கடவுளைக் குறிக்க எழுதப்பட்ட சொல் இலத்தீன் எழுத்து வடிவில் *JHVH* என்று குறிக்கப்பட்டது.  
கடவுளுக்குச் செலுத்த வேண்டிய வணக்கத்தை முன்னிட்டு, கடவுளுடைய பெயரை எபிரேய மக்கள் ஒலிக்க மாட்டார்கள். *JHVH* என்று எழுதப்பட்ட சொல்லை ஒலிப்பதற்கு, *Adonai* என்னும் சொல்லில் உள்ள உயிரெழுத்துகளை எடுத்து அவற்றை *JHVH* என்னும் சொல்லோடு பொருத்தி ஒலித்தார்கள். அதுவே **ஜெஹோவா** என்று ஒலிக்கப்படலாயிற்று.  
ஒருசில அறிஞர் கருத்துப்படி **ஜெஹோவா** என்னும் ஒலிப்பு முறை கி.பி. 5ஆம் நூற்றாண்டிலேயே தோன்றியது. **ஜெஹோவா/யெஹோவா** என்னும் வடிவமும் **யாவே** என்னும் வடிவமும் அக்காலத்திலிருந்தே உள்ளன.  
யெஹோவா என்னும் ஒலிப்புமுறை இருந்தாலும் அந்த ஒலிப்பு கி.மு. 3-2 நூற்றாண்டுகளில் வழக்கொழிந்தது. கடவுளுக்குச் செலுத்த வேண்டிய வணக்கத்தையும் மரியாதையையும் முன்னிட்டு, மக்கள் கடவுளின் "நாலெழுத்து" பெயரை ஒலிக்க தயங்கினார்கள். அதற்குப் பதிலாக "ஆண்டவர்" என்னும் பெயர் கொண்ட "Adonai" என்னும் எபிரேயச் சொல்லை ஒலித்தார்கள்.
# ஜெஹோவா

## எபிரேய மொழியில் கடவுளின் பெயர்

எபிரேய அரிச்சுவடியில் 22 மெய்யெழுத்துக்கள் மட்டுமே இருந்தன. சுவடியில் எபிரேயத்தில் எழுதியபோது உயிரெழுத்துகளை எழுதவில்லை. ஆனால் உயிரெழுத்துகளின் துணையின்றி மெய்யெழுத்துகளை மட்டுமே ஒலித்தல் இயலாது.  
எபிரேய மொழியில் கடவுளின் பெயரை மெய்யெழுத்துகளால் மட்டுமே எழுதினர். அது நான்கு எழுத்துகளால் ஆனதால் "நாலெழுத்து" என்றும் பின்னர் அழைக்கப்பட்டது (கிரேக்கத்தில் *tetragrammaton*). அந்த நான்கு மெய்யெழுத்துகளால் ஆன சொல் JHVH (அல்லது YHWH) என்பதாம். இந்த நாலெழுத்தை எவ்வாறு ஒலிப்பது என்பது பிரச்சினை. அதை ஜஹாவா,ஜுஹோவாஹா, ஜிஹிவா என்று வெவ்வேறு விதங்களில் ஒலிக்க முடியும். எது சரியான ஒலிப்பு என்ற பிரச்சனை தொடர்ந்தது.  
கடவுளின் பெயரை ஒலிக்கும் முறை தந்தையிடமிருந்து மகனுக்கு என்று தலைமுறை தலைமுறையாய் வழங்கப்பட்டிருக்க வேண்டும். ஆனால் ஒரு காலகட்டத்தில் கடவுளின் பெயர் மட்டில் மக்கள் கொண்ட வணக்கம் மற்றும் மரியாதையின் அடிப்படையில் அப்பெயரை ஒலிப்பது முறையல்ல என்று அவர்கள் நினைத்தனர். ஆண்டுக்கு ஒருமுறை எருசலேம் கோவில் வழிபாட்டில் மட்டுமே கடவுளின் பெயர் ஒலிக்கப்பட்டது.  
அதே நேரத்தில் விவிலியத்தை வாசித்த போதும் அதை அறிக்கையிட்ட போதும் மக்கள் கடவுளின் பெயரை ஒலிக்க வேண்டிய தேவை எழுந்தது. பழைய ஏற்பாட்டு நூல்களில் கடவுளின் பெயர் சுமார் 6800 தடவை வருவதால் அப்பெயரை ஒலிப்பதைத் தவிர்க்க முடியாது. எனவே ஒரு தீர்வு காணப்பட்டது. அதாவது கடவுளைக் குறிக்க "ஆண்டவர்" (*Lord*; *Master*) "தலைவர்" என்று பொருள்படுகின்ற "Adonai" என்னும் சொல்லைப் பயன்படுத்தத் தொடங்கினர். சில வேளைகளில் அதே பொருளுடைய "எலோகிம்" (*Elohim*)
என்னும் சொல்லைக் கையாண்டனர்.  
கி.பி. 70ஆம் ஆண்டளவில் எருசலேம் கோவில் உரோமைப் படையினரால் அழிவுண்டது. அதன் பின்னர் எருசலேம் கோவிலில் வழிபாடும் நிகழவில்லை, எபிரேயர் கடவுளைக் குறிக்க பயன்படுத்திய JHVH (YHWH) என்னும் சொல்லின் உயிரெழுத்துக்களும் எனவே ஒலிப்பும் மறைந்தது. எபிரேய விவிலியத்தில் கடவுளின் பெயர் JHVH (YHWH) என்று மெய்யெழுத்துத் தொகுப்பாக, "நாலெழுத்தாக" மட்டுமே இருக்கலாயிற்று.
# ஜெஹோவா

## உயிரெழுத்துக்கள் சேர்க்கப்படுதல்

கி.பி. சுமார் 500ஆம் ஆண்டளவில் எபிரேய அறிஞர்கள் எபிரேய மொழியை எழுதுவதில் ஒரு சீர்திருத்தம் கொணர்ந்தார்கள். எபிரேயச் சொற்களின் ஒலிப்பு சரியாகப் பாதுகாக்கப்படுவதற்கு உயிரெழுத்துக்களையும் இணைத்து எழுத வேண்டும் என்று முடிவுசெய்தார்கள். எனவே எபிரேயத்தில் உயிரெழுத்துக்களைக் குறிக்கின்ற அடையாளங்கள் புகுத்தப்பட்டன. இந்த சீர்திருத்தத்தைச் செய்த அறிஞர்கள் "மசோரெத்தியர்" என்னும் பொதுப்பெயரால் அறியப்படுகின்றனர். அச்சொல் "மரபு பேணுபவர்" என்னும் பொருளில் வழங்கப்படுகிறது.  
இத்தகைய மசோரெத்திய அறிஞர்கள் எபிரேய விவிலியத்தில் உயிரெழுத்துக் குறியீடுகளைச் சேர்த்ததோடு, சில ஒலிப்பு விளக்கங்களையும் ஓரத்தில் எழுதினர். இதற்கு விவிலிய மசோரெத்திய பாடம் என்று பெயர்.  
அவர்கள் கொணர்ந்த எழுத்து மற்றும் ஒலிப்பு சீர்திருத்தம் இரு தூண்கள் மேல் எழுந்தது. அவர்கள் விவிலிய பாடத்தின் வடிவத்தை எந்த விதத்திலும் மாற்றவில்லை; உயிரெழுத்து குறியீடுகளை மட்டுமே சேர்த்து சொற்களை ஒலிப்பதற்கு வழிகாட்டினர். மேலும், அவர்கள் தம் காலத்தில் வழக்கத்திலிருந்த ஒலிப்பு முறைக்கு ஏற்ப அந்த உயிரெழுத்துக் குறியீடுகளைச் சேர்த்தனர்.  
ஆனால் JHVH (YHWH) என்னும் சொல் பண்டை நாள்களில் எவ்வாறு ஒலித்தது என்பதை அவர்கள் துல்லியமாக அறிந்திருக்கவில்லை. மேலும் யூதர்களின் தொழுகைக் கூடங்களில் கி.பி. 500களில், விவிலியத்தில் எங்கெல்லாம் JHVH (YHWH) என்னும் சொல் வந்ததோ அங்கெல்லாம் "Adonai" அல்லது "Elohim" என்னும் சொல்லே உச்சரிக்கப்பட்டது.  
நிலைமை இவ்வாறு இருந்ததால், மசோரெத்திய அறிஞர்கள் JHVH (YHWH) என்னும் சொல்லை எவ்வாறு ஒலிக்கலாம் என்பதற்கு ஒரு வழிமுறை கண்டார்கள். அவர்கள் கடவுளைக் குறிக்கும் JHVH (YHWH) என்ற சொல்லின் மெய்யெழுத்துக்களை அப்படியே வைத்துவிட்டு, அந்த எழுத்துக்களுக்கு "Adonai" (அல்லது "Elohim")("ஆண்டவர்", "தலைவர்") என்னும் சொல்லிலுள்ள a (e), o, a (i) (அ (எ), ஓ, ஆ (இ)) என்னும் மூன்று உயிரெழுத்துக்களையும் சேர்த்தார்கள். இவ்வாறு உயிரெழுத்துக்களைச் சேர்த்ததால், விவிலிய வாசகர்கள் JHVH (YHWH) என்னும் சொல்லை விவிலியத்தில் கண்டபோது அதை "அதோனாய்" அல்லது "எலோகிம்" என்று ஒலித்தார்கள்.  
அந்த ஒலிப்பிலிருந்து "ஜெஹோவா" என்னும் ஒலிப்பு பிறந்தது. அதாவது, கடவுளைக் குறிக்க எபிரேய விவிலியத்தில் பயன்படுத்தப்பட்ட JHVH (YHWH) என்னும் சொல்லை எவ்வாறு ஒலிக்கலாம் என்று கிறித்தவ இறையியலார் சிந்திக்கலாயினர். ஒருசிலர் தெரியாமலோ வேண்டுமென்றோ "Adonai" ("ஆண்டவர்", "தலைவர்") என்று கடவுளைக் குறிக்க பயன்பட்ட சொல்லிலிருந்து எடுக்கப்பட்டு, JHVH (YHWH) என்னும் பெயரோடு சேர்க்கப்பட்ட உயிரெழுத்துக்களை அப்படியே கூட்டி ஒலிக்கத் தொடங்கினார்கள். எபிரேய மொழியின் புணர்ச்சி விதிகளுக்கு ஏற்ப முதல் உயிரெழுத்தான "அ" "எ" என்று மாறியது. இவ்வாறு எ, ஓ, ஆ என்னும் மூன்று உயிரெழுத்துக்களும் JHVH (YHWH) என்னும் மெய்யெழுத்துத் தொகுதியோடு சேர்ந்து "ஜெஹோவா" என்னும் ஒலிப்பு பிறக்கலாயிற்று.  
இவ்வாறு ஒரு சொல்லின் மெய்யெழுத்துக்களும் மற்றொரு சொல்லின் உயிரெழுத்துக்களும் இணைந்து ஒரு புதிய சொல் உருவாயிற்று. அதுவே "Jehova" ("ஜெஹோவா").
# ஜெஹோவா

## மொழிபெயர்ப்புகள்

விடுதலைப் பயணம் ("Exodus") நூல் 6:3 பகுதி ஆங்கிலத்திலும் தமிழிலும் மொழிபெயர்க்கப்பட்டதைக் கீழ்வரும் பட்டியல் காட்டுகிறது. அதில்:
- எபிரேயத்தில் கடவுளின் பெயர் என்றிருப்பதைப் பார்க்கலாம்.
- அந்த மூல பாடத்தை யூத வெளியீட்டுக் கழகம் (JPS) YHWH என்று ஆங்கிலத்தில் பெயர்ப்பதைப் பார்க்கலாம்.
- அதையே புது அமெரிக்க விவிலியம் (NAB) LORD என்று பெயர்த்து பெரிய எழுத்துகளில் தருகிறது.
- சேம்சு அரசன் (King James) விவிலியத்தின் தமிழ் மொழிபெயர்ப்பு அதை "யேகோவா" என்று அளிக்கிறது.
- 1994இல் வெளியான திருவிவிலியம் (பொது மொழிபெயர்ப்பு) "ஆண்டவர்" என்று பெயர்க்கிறது.
# ஜெஹோவா

## சரியான ஒலிப்பு எது?

எபிரேய விவிலியத்தில் கடவுளைக் குறிக்கப் பயன்படும் சொல்லான JHVH (YHWH) என்பதை எவ்வாறு ஒலிப்பது அல்லது மொழிபெயர்ப்பது என்பதில் கருத்து வேறுபாடு தொடர்ந்து நிலவுகிறது.
- ஜெஹோவா என்று சேம்சு அரசன் ஆங்கில மற்றும் தமிழ் பெயர்ப்புகளில் ("யெகோவா") உள்ளது. 1901இல் வெளியான American Standard Version என்னுப் பெயர்ப்பிலும் அவ்வாறே உள்ளது. குறிப்பாக, "ஜெஹோவாவின் (யெகோவாவின்) சாட்சிகள்" என்று அழைக்கப்படும் பிரிவினர் ("Jehovah's Witnesses") இப்பெயரைப் பயன்படுத்துகின்றனர்.
- இக்கருத்துக்கு எதிராக உள்ளோர் பின்வரும் காரணங்களைக் காட்டுகின்றனர்: 1) ஒரு சொல்லிலிருந்து மெய்யெழுத்துக்களையும் மற்றொரு சொல்லிலிருந்து உயிரெழுத்துக்களையும் எடுத்து இணைத்து ஒரு புதிய சொல்/ஒலிப்பு உண்டாக்குவது முறையற்றது. 2) அதோனாய் என்னும் சொல்லின் உயிரெழுத்துக்களைப் பெரும்பாலும் சேர்த்தாலும், சில வேளைகளில் எலோகிம் என்னும் சொல்லில் உயிரெழுத்துக்களையும் சேர்ப்பதால் ஜெஹோவா, ஜெஹோவி என மாறிவிடும். இது முரண்பாடாக உள்ளது. 3) ஜெஹோவா (யெகோவா) என்பது ஒரு கூட்டுச்சொல்லாக/ஒலிப்பாக இருந்த பிறகும் அதையே கடவுளின் தனிப்பட்ட பெயராகக் கொள்வது முரண்பாடு ஆகும்.
- இரண்டாவது குழுவினர் ஜெஹோவா (யெகோவா) என்பது சரியான ஒலிபெயர்ப்பு அல்ல என்பதோடு, "யாவே" (Yahweh/Yahveh/Yahaveh) சரியான ஒலிப்பு ஆகும் என்பர். இதற்கு அவர்கள் எபிரேய மொழியியல் விதிகளை ஆதாரமாகக் காட்டுவர்.
- மூன்றாவது குழுவினர் "யாவே" என்னும் ஒலிப்பும் சரியல்ல என்று வாதாடுவர். அவர்கள் கருத்துப்படி, மொழியியல் அடிப்படையில் கடவுளின் பெயரை நிர்ணயிப்பது முறையாகாது. எனவே, எங்கெல்லாம் "நாலெழுத்தாகிய" JHVH/YHWH என்பது விவிலியத்தில் வருகிறதோ, அங்கே அச்சொல்லை "ஆண்டவர்" (LORD), அல்லது "கடவுள்" (GOD) என்று குறிப்பதே சரி.
# எசுப்பானிய திரிபுக் கொள்கை விசாரணை

**எசுப்பானிய திரிபுக் கொள்கை விசாரணை** (Spanish Inquisition) அல்லது **புனித அலுவலகத்தின் திரிபுக் கொள்கை விசாரணைக்கான நீதிமன்றம்** (Tribunal of the Holy Office of the Inquisition) என்பது கத்தோலிக்க ஆட்சியாளர்களாகிய அரகோனின் இரண்டாம் பெர்டினான்டு மற்றும் முதலாம் இசபெல்லா ஆகியோரால் 1478ஆம் ஆண்டு துவங்கப்பட்டது. இதன் நோக்கம் கத்தோலிக்க மரபினை நாட்டில் பாதுகாக்கவும், திருத்தையின் கட்டுப்பாட்டில் இருந்த மத்தியக்கால சமய விசாரணையின் மாற்றாகவும் இருக்க அமைக்கப்பட்டது. உரோமை திரிபுக் கொள்கை விசாரணை மற்றும் போத்துக்கீய திரிபுக் கொள்கை விசாரணையோடு இதுவும் மிகப்பெரிய திரிபுக் கொள்கை விசாரணையாக கருதப்படுகின்றது.  
யூதம் மற்றும் இசுலாமிலிருந்து கத்தோலிக்கத்திற்கு மதம் மாறியவர்கள் அதில் நிலைத்திருக்கின்றார்களா எனக்கண்டறியவே இது முதன்முதலில் உருவாக்கப்பட்டது. 1492 மற்றும் 1501இல் யூதர் மற்றும் இசுலாமியர், கத்தோலிக்கத்திற்கு மதம் மாறவேண்டும் அல்லது நாட்டை விட்டு வெளியேறவேண்டும் என சட்டம் இயற்றப்பட்டது. அப்போது மதம் மாறியவர்களை ஒழுங்குபடுத்தவே இது இயற்றப்பட்டது. தங்களின் அரசியல் பலத்தைக்கூட்டவும், எதிரிகளின் பலத்தை குறைக்கவும், சமுதாய அமைதியைக்காக்கவும், உள்நாட்டுப் போரினைத்தடுக்கவும், இவ்வமைப்பினால் குற்றம் சாட்டப்பட்டவரின் உடமைகளை கவரவும் இது இயற்றப்பட்டதாக நம்பப்படுகின்றது. இவ்வமைப்பு எசுப்பானிய அரசின் நேரடி கட்டுப்பாட்டிற்குள் இருந்தது.  
1834இல் எசுப்பானியாவின் இரண்டாம் இசபெல்லாவின் ஆட்சிவரை இவ்வமைப்பு நடப்பில் இருந்தது.
# எசுப்பானிய திரிபுக் கொள்கை விசாரணை

## வரலாறு

அலென்சோ ஹோஜெடா என்னும் தொமினிகன் சபைத்துறவி, அரசி இசபெல்லாவிடம் கத்தோலிக்கத்துக்கு பல யூதர்கள் போலியாக மதம் மாறியதை 1477-1478இல் தான் கண்டதாகக் கூறினார். செவெலியின் பேராயர் பெத்ரோ மென்டோசாவினால் சமர்பிக்கப்பட்ட ஆய்வறிக்கை இதனை உறுதிசெய்தது.  
இதனால் ஒரு திரிபுக் கொள்கை விசாரணையினை துவங்க அரசு முடிவு செய்து திருத்தந்தையிடம் அனுமதி கேட்டது. துருக்கியருக்கெதிரான போரில் உதவ மாட்டோமெனக்கூறிய போப்பாண்டவர் நான்காம் சிக்ஸ்துசினை பயமுறுத்தி அனுமதி வாங்கப்பட்டது. நவம்பர் 1, 1478இல் திருத்தந்தை நான்காம் சிக்ஸ்துஸ் *Exigit Sinceras Devotionis Affectus* என்னும் ஆணையில் ஒரு திரிபுக் கொள்கை விசாரணை குழுவினை எசுப்பானிய அரசே அமைக்கவும் அதனை மேற்பார்வையிடவும் அனுமதியளித்தார். மிகுயேல் தெ மொரில்லோ மற்றும் யுவான் தெ சன் மார்தின் ஆகியோரை நீதிபதிகளாகக் கொண்டு இரண்டுவருடங்கள் கழித்து செப்டம்பர் 27, 1480இல் ஒரு குழு அமைக்கப்பட்டது.  
இக்குழுவின் முதல் விசாரனை பெப்ரவரி 6, 1481இல் நடத்தப்படு அதன் முடிவில் ஆறுபோர் குற்றவாளிகளாக தீர்பிடப்பட்டு உயிருடன் எரித்துக்கொல்லப்பட்டனர். 1492க்குள் எட்டு இடங்களில் இவ்வகை நீதிமன்றங்கள் நிருவப்பட்டிருந்தன. திருத்தந்தை நான்காம் சிக்ஸ்துஸ் பல உண்மைகிறித்தவர்கள் சொந்த பழிவாங்கும் நோக்கிற்காக போலியாக குற்றம் சாட்டப்பட்டு தண்டிக்கப்படுவதைக்கண்டு இவ்வமைப்பு அரகோனில் அமைக்கப்பட தடை விதிக்கதார்.  
அந்தலூசியாவிலிருந்த 1483இல் எல்லா யூதர்களும் வெளியேற்றப்பட்டனர். அரசர் பெர்டினான்டு திருத்தந்தையினை வற்புறுத்தி அக்டோபர் 17, 1483 அன்று அரகோனின் திரிபுக் கொள்கை விசாரணை தலைமை நீதிபதியாக *தாமசு தெ தொர்குயிமடா*வை நியமித்தார்.  
தொர்குயிமடா தனது பணியின் ஆரம்பத்தில் 33 நாள் அருள் காலம் அளித்து அதில் பதுங்கியிருக்கும் போலிகத்தோலிக்கரை வெளிப்படையாக வந்து மன்னிப்புக்கோர வாய்ப்பு அளித்தார். ஆனாலும் ஓய்வுநாளில் சமைக்காமல் இருப்பவர்கள் (சமயல் புகைக்கூண்டில் புகைவரா வீடுகள்), ஓய்வுநாளுக்கு முன்தினம் அதிகமாக காய்கறி வாங்குபவர், மதம் மாறிய கசாப்புக்கடைக்காரரிடம் மட்டும் கறிவாங்குபவர் ஆகியோர் இனம்காணப்பட்டு விசாரணைக்காக அழைக்கப்பட்டனர். முதலில் சிறு தண்டனைகள் விதிக்கப்பட்டாலும், மீண்டும் தவறியவர்களுக்கு உயிருடன் தீயிட்டு கொல்லப்பட மரணதண்டனை விதிக்கப்பட்டது.  
1484இல் திருத்தந்தை எட்டாம் இன்னசெண்ட் இத்தீர்ப்புகளுக்கு தன்னிடம் மேல்முறையீடு செய்யலாம் என அறிவித்தபோதும், அதனை ஏற்காமல் பெர்டினான்டு டிசம்பர் 1484இலும் மீண்டும் 1509இல் குற்றவாளிகளாக கண்டறியப்பட்டவர்களை அரச அனுமதியில்லமல் கொல்லவும், உடைமைகளை பறிக்கவும் கட்டளையிட்டார். இதனால், இவ்வமைப்பு அரச சேவையில் ஒரு பயனுள்ள கருவியாகவும், எசுப்பானிய முடியாட்சியின் அனைத்து பகுதிகளிலும் முழு அதிகாரம் பெற்ற ஒரே நிறுவனமும் ஆனது. எனினும் இதனை தொடர்ந்து எதிர்த்து வந்த அரகொன் மக்கள், 1484 முதல் 1485 வரை கிளர்ச்சியிலும் ஈடுபட்டனர். ஆயினும் செப்டம்பர் 15, 1485இல் நடந்த நீதிபதி பெத்ரோ அரூபெசின் கொலையானது மக்களை யூதர்களுக்கெதிராக திருப்பி திரிபுக் கொள்கை விசாரணைக்கு ஆதரவளிக்க வைத்தது.  
இவ்விசாரணை 1480 மற்றும் 1530க்கு இடையே மிகவும் தீவிரமாக நடந்தது. பல்வேறு ஆதாரங்கள் இந்த காலத்தில் நடந்த மரணதண்டனைகளின் எண்ணிக்கையில் மாறுபட்ட மதிப்பீடுகளை அளிக்கின்றன; ஹென்றி காமென், சுமார் 2000 பேர் கொல்லப்பட்டிருக்காலாம் என்கின்றார். இதில் பெரும்பாலானோர் யூதர்கள்.
# எசுப்பானிய திரிபுக் கொள்கை விசாரணை

## வரலாறு

### விளைவுகள்

இதன் மூலம் விசாரிக்கப்பட்ட யூதர்கள் மற்றும் பிறரிடமிருந்து பறிமுதல் செய்யப்பட்ட சொத்துக்களின் மதிப்பு சரிவர தெரியவில்லை. குவாதலூப்பே என்னும் சிறிய நகரில் ஒரு ஆண்டில் பறிமுதல் செய்யப்பட்ட செல்வம், ஒரு அரச குடியிருப்பு கட்டும் அலவுக்குப்போதுமானதாக இருந்தது என்பர். இவ்விசாரணை மக்களிடமிருந்து திருட அரசால் திட்டமிட்டப்படது என பல எசுப்பானியர் கருதியதாக பதிவுகள் உள்ளன. செல்வந்தர் மட்டுமே இவ்விசாரணைக்கு அழைத்துவரப்பட்டு அவர்களின் செல்வங்கள் பரிமுதல் செய்யப்பட்டதாகவும் நம்பப்படுகின்றது.  
கார்சியா கார்செல் இதன் மூலம் விசாரிக்கப்பட்டவர்களின் மொத்த எண்ணிக்கை சுமார் 150,000 என்றும் இதில் 3% பேர் கொல்லப்பட்டனர் என்றும் மதிப்பிட்டுள்ளார். மொத்தமாக நிறைவேற்றப்பட்ட மரணதண்டனை 3,000 மற்றும் 5,000 இடையே இருக்க வாய்ப்பு உள்ளது. (ஒப்பீட்டுக்காக: இதே காலத்தில் ஐரோப்பாவில் சூனியக்காரிகள் வேட்டையில் கொல்லப்பட்டவர்களின் எண்ணிக்கை 60,000 ஆகும்.)  
தற்கால வரலாற்றாளர்கள் இவ்வமைப்பின் ஆவண பதிவுகளை ஆய்வு செய்யத்தொடங்கியுள்ளனர். 1540 முதல் 1700க்கு இடையேயான இவ்வாவனங்கள் எசுப்பானிய தேசிய ஆவனக்காப்பகத்தில் உள்ளன. இவை அளிக்கப்பட்ட 44.674 தீர்ப்புகள் பற்றிய தகவல்களை வழங்குகிறது. இதனை ஆய்வாளர்கள் குஸ்தாவ் ஹெனிங்க்சன் மற்றும் ஜெமி கான்ட்ரியசும் ஆராயும் பணியில் ஈடுபட்டுள்ளனர். ஆயினும் இவ்வாவனங்களில் பல கால இடைவெளி இருப்பதாலும், பல குற்றங்கள் ஆவனப்படுத்தப்படவில்லை என நம்பப்படுவதாலும், இது வரலாற்றின் உண்மை நிலையினை முழுவதுமாக எடுத்துக்காட்டாது. வில்லியம் மான்டர் என்பவர் 1530 முதல் 1630 வரை 1000 பேரும் 1630 முதல் 1730 வரை 250 பேரும் கொல்லப்படிருக்கலாம் என்கின்றார்.
# எசுப்பானிய திரிபுக் கொள்கை விசாரணை

## இதனையும் காண்க

- இடைக்கால திரிபுக் கொள்கை விசாரணை
- திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- கோவா சமயக் குற்றவிசாரணை
- உரோமைச் சமயக் குற்ற விசாரணை
# வானவில் கிளி

**வானவில் கிளி** (*Rainbow Lorikeet*, *Trichoglossus haematodus*) என்பது ஆஸ்திரலேசியாவில் உள்ள ஒரு வகைக் கிளியாகும். இது கிழக்கு சீபோட், வடக்கு குயின்ஸ்லாந்து முதல் தெற்கு ஆஸ்திரேலியா, தாசுமேனியா ஆகிய இடங்களில் பொதுவாகக் காணப்படுகிறது. இதன் வாழ்விடங்களாக பொழில், கடற்கரையோரப் புதர், மரக்காடு ஆகிய பகுதிகள் உள்ளன. வானவில் கிளிகள் பேர்த், மேற்கு ஆஸ்திரேலியா; ஓக்லாந்து, நியூசிலாந்து; ஆங்காங் ஆகிய இடங்களுக்கு அறிமுகப்படுத்தப்பட்டன.
# தனிமையின் நூறு ஆண்டுகள் (நூல்)

**தனிமையின் நூறு ஆண்டுகள்** (*One Hundred Years of Solitude*) என்னும் இந்தப் புத்தகம் கபிரியேல் கார்சியா மார்க்கேஸ் என்ற கொலம்பிய எழுத்தாளரால் ஸ்பானிஷ் மொழியில் 1967இல் எழுதப்பட்ட *Cien años de soledad* என்ற நாவலின் தமிழ் மொழி பெயர்ப்பு ஆகும். இந்நூல் அதிகாரப்பூர்வமாக 37 மொழிகளில் மொழிபெயர்க்கப் பட்டு இருக்கிறது. ஜூன் 2013 இல் தமிழில் மொழிபெயர்க்கப்பட்டு வெளியிடப்பட்டது. இந்நாவலுக்காக மார்க்கேசுக்கு 1982ஆம் ஆண்டு நோபல் பரிசு அளிக்கப்பட்டது.  
"கடந்த ஐம்பது ஆண்டுகளில் உலக மொழிகளில் வெளிவந்தவற்றில் மகத்தான படைப்பு தனிமையின் நூறு ஆண்டுகள்" என்கிறார் சல்மான் ருஷ்டி.  
ஹோசே அர்க்காத்தியோ புயேந்தியா என்பவர் வெகு சில குடும்பங்களை அழைத்துக் கொண்டு நாடோடியாக அலைந்து மகாந்தோ என்னும் ஊரை உருவாக்குகிறார். ஹோசே அர்க்காத்தியோ புயேந்தியாவின் குடும்பத்தோடு சேர்ந்து மகோந்தோ கிராமமும் நகரமாக வளர்கிறது. அவரது குடும்பத்தைப் போலவே, அந்த நகரத்துக்கும் சிக்கல்கள் வருகின்றன. அந்தக் குடும்பத்தின் ஏழு தலைமுறை சந்ததியினர்கள் வழியாக இந்த நகரத்தின் கதையும் சொல்லப்படுகிறது.  
மார்க்கேசால் செழுமைப்படுத்தப்பட்ட மாய யதார்த்த வகையைச் சேர்ந்ததாக இந்த நாவல் அமைந்திருக்கிறது.
# கடம்பத்தூர்

**கடம்பத்தூர்** (Kadambathur) என்பது இந்திய மாநிலமான தமிழ்நாட்டின் திருவள்ளூர் மாவட்டத்தின் திருவள்ளூர் வட்டத்தில் உள்ள கடம்பத்தூர் ஊராட்சி ஒன்றியத்தின் தலைமையிடம் ஆகும். கடம்பத்தூர் ஊராட்சியில் அமைந்த கடம்பத்தூர், சென்னை நகரத்தின் **புறநகர்** பகுதியாகும். 2011 மக்கள் தொகை கணக்கெடுப்பின்படி 11,235 மக்கள் இங்கு வசிக்கின்றனர்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# கடம்பத்தூர்

## தொழிற்சாலைகள்

சில ஆண்டுகளுக்கு முன்னர் விவசாயம் இந்த நகரம் முக்கிய தொழிலாகவே இருந்தது. இப்போது கிட்டத்தட்ட அனைத்து விவசாய நிலங்களும் குடியிருப்பாகவும் தொழிற்சாலைகளாகவும் மாற்றப்படுகின்றன. *ஹிந்துஸ்தான் மோட்டார்ஸ்* (*கேட்டர்பில்லர்*), சென்னை மகிழுந்துத் தொழிற்சாலை (*மிட்சுபிஷி*), *டெல்பி டி.வி.எஸ்* மற்றும் *ஹுண்டாய் மொபிஸ்* இந்தியா ஆகியவை கடம்பத்தூரை சுற்றிலும் உள்ள தொழில் நிறுவனங்களாகும்.*கிரீன்பீல்ட்* விமான நிலைய விர்வாக்கம் கடம்பத்தூரில் உள்ள பகுதியில் திட்டமிடப்பட்டுள்ளது. கடம்பத்தூர் நகரம் கடம்பத்தூர், வென்மணபுதூர் மற்றும் கேசவனலத்தூர் ஆகிய மூன்றும் அடங்கிய பகுதிகளாகும். கடம்பத்தூர் தொகுதி இந்தியாவின் தமிழ்நாட்டின் திருவள்ளூர் மாவட்டத்தின் வருவாய் தொகுதி ஆகும். இதில் மொத்தம் 43 பஞ்சாயத்து கிராமங்கள் உள்ளன.
# கடம்பத்தூர்

## இணைப்பு

திருவள்ளூர் மற்றும் அரக்கோணம் இடையேயான இந்த நகரம் சென்னை புறநகர் இருப்பு வழியே கடம்பத்தூர் இரயில் நிலையம் அருகே அமையப்பெற்றுள்ளது. கடம்பத்தூர்நகரம் (வடபழனி) மாநகரப் போக்குவரத்துக் கழக பேருந்து மூலம் இணைக்கப்பட்டுள்ளது. பேருந்து எண் "538" மற்றும் புறநகர் பேருந்துகள் மூலம் மற்ற பகுதிகளுக்கு இணைக்கப்பட்டுள்ளது.  
வசந்தா, பாரதி, பாலாஜி, சுந்தரம், ஸ்ரீனிவாச மற்றும் *சதர்ன் டிரான்ஸ்போர்ட்* போன்ற தனியார் பேருந்துகள் திருவள்ளூர், காஞ்சிபுரம், ஊத்துக்கோட்டை, பொன்னேரி, உத்திரமேரூர், திருவாளங்காடு மற்றும் மாப்பேடு போன்ற பல்வேறு இடங்களுக்கு இயக்கப்படுகின்றன. கடம்பத்தூரின் முக்கிய போக்குவரத்து புகை வண்டியாகும். இது சென்னை - அரக்கோணம் புறநகர் ரயில் பாதையில் அமைந்துள்ளது. சென்னை *சென்ட்ரலுக்கு* கிட்டத்தட்ட 45 நிமிடத்தில் பயணம் செய்யலாம். இந்த நகரம் சென்னை *சென்ட்ரல்*, சென்னை கடற்கரை, வேளச்சேரி, ஆவடி, அம்பத்தூர், திருத்தணி, திருப்பதி மற்றும் பெங்களூரு ஆகியவற்றுடன் இணைக்கப்பட்டுள்ளது.
# கடம்பத்தூர்

## இருப்பிடம்

கடம்பத்தூர், திருவள்ளூர் தாலுக்கா அகரம் கேசவநல்லூர் மற்றும் வென்மாம்பாத்துர் கிராமங்களில் ஏற்கனவே உருவாக்கப்பட்ட குடியிருப்பு பகுதிகளில் சூழப்பட்ட திருவள்ளூர் - காஞ்சிபுரம் பிரதான மாவட்ட சாலையில் அமைந்துள்ளது.
# விக்கிப்பீடியா:தமிழ் விக்கிப்பீடியா பத்தாண்டுகள்/சட்டைகள்

தமிழ் விக்கப்பீடியா தனது 10 ஆண்டினை கொண்டாடும் தருணத்திற்காக அராபத் அவர்களால் சட்டை வழங்கும் யோசனை முன்வைக்கப்பட்டு இரவி அவர்களின் வழிகாட்டுதலால் சென்னை பத்தாண்டு நிறைவுக் கூடலில் விநியோகம் செய்யப்பட்டது.  
ஆன்டன், தாரிக் இருவரின் முயற்சியில் சட்டை வடிவமைக்கப்பட்டு, ஜெகதீஸ்வரனால் அச்சகம் தேர்வு செய்யப்பெற்று, இரவி அவர்களால் முன்மாதிரி பார்வையும், இறுதியாக அச்சிடப்பட்ட சட்டையும் பெற்றுக்கொள்ளப்பட்டது.  
**பொதுத் தகவல்கள்**
- நிறம் - ROYAL BLUE
- பாக்கெட் இல்லாத காலர் வைத்த சட்டை
- முன்பக்கம் (இடது பக்கம்)- விக்கி சின்னம் (**விக்கிப்பீடியா** கட்டற்ற கலைக்களஞ்சியம்).
- கைப்பட்டை (வலது பக்கம்) - **தமிழ் விக்கிப்பீடியா** ta.wikipedia.org.
- விக்கி சின்னம் அளவு - 4 அங்குலம் (அதற்கு ஏற்றவாறு எழுத்துரு)
- கைப்பட்டை அளவு - 4/5 அங்குலம்
:அளவு
| அளவு | S | M | L | XL |  |
| --- | --- | --- | --- | --- | --- |
| மார்பு | 34-36 | 38-40 | 42-44 | 46-48 |  |
| இடுப்பு | 30-32 | 32-33 | 33-34 | 36-38 | } |  
;செயல்பாடுகள்  
| எண் | செயல்கள் | காலக்கெடு | நிலை |  |
| --- | --- | --- | --- | --- |
| 1 | சட்டை வடிவமைப்பு | <span>நிறைவுற்றது</span> |  |  |
| 2 | அச்சகம் தேர்வு | 17-09-2013 | <span>நிறைவுற்றது</span> |  |
| 3 | மாதிரிப் பார்வை | 26-09-2013 | <span>நிறைவுற்றது</span> |  |
| 4 | அச்சிடல் நிறைவு | 27-09-2013 | <span>நிறைவுற்றது</span> |  |
| 5 | வழங்குதல் | 29-09-2013 | <span>நிறைவுற்றது</span> | } |
# விக்கிப்பீடியா:தமிழ் விக்கிப்பீடியா பத்தாண்டுகள்/சட்டைகள்

## மாதிரி

இணையத்தில் கீழ்க்கண்ட மாதிரி வடிவமைப்பினைக் கண்டேன். சட்டை அச்சகங்கள் இது போன்ற தைத்து தர முன்வந்தால் முழுவதுமாக ஒரே நிறம் கொண்ட சட்டைகளைவிட இது கவர்ச்சிகரமாக இருக்கும். விக்கிப்பீடியாவின் சின்னம் வெண்ணிறமாகவும் இருப்பதால், வெண்ணிறம் தவிற வேறு நிறங்களையும் தேர்வு செய்யலாம். விக்கியன்பர்கள் தங்களுடைய கருத்துகளை உரையாடல் பக்கத்தில் தெரிவிக்கலாம்.  
:அச்சகம் சட்டைகளை விலைக்கு வாங்கி அச்சடித்து தருவதால் இந்த வடிவமைப்பு மாதிரியை முன்னெடுக்க முடியவில்லை. :-( --சகோதரன் ஜெகதீஸ்வரன் (பேச்சு) 09:38, 18 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/சட்டைகள்

## அச்சகங்கள்

சென்னையில் இருக்கும் சட்டை அச்சகங்களை நேரில் சென்றுப் பார்த்து அச்சகம் தேர்வு செய்யப்பட்டுள்ளது. பெரும்பாலான அச்சகங்கள் சட்டை அச்சுப்பணிகளில் அனுபவமில்லாமல் இருக்கின்றன. அனுபவமுள்ளவர்கள் வீட்டையே அச்சகமாக பயன்படுத்திக் கொண்டுள்ளார்கள். pg Corportion மற்றும் NANA DESI என இரண்டு அச்சகங்களில் மட்டுமே வெவ்வேறு அச்சு முறைகளை காண முடிந்தது.  
;தொடர்புகொள்ளப்பட்ட அச்சகங்கள்
1. pg Corportion - வெள்ளை நிற சட்டைகள் மட்டுமே அச்சடிப்பதால் நிராகரிப்பு. (ரூ 300 - வெள்ளை சட்டை + அச்சுபணி)
1. Add win business solutions - விக்கிப்பீடியா சின்னத்தின் ஒரு நிறம் மட்டுமே அச்சிட இயலும் என்பதால் நிராகரிப்பு. (தொழில் நுட்ப மேம்பாடு இல்லை - ரூ 260)
1. Dude Tamizha - அச்சடிப்பதில்லை.
1. ABS Associates - தரமில்லை.
1. Anbu Screens - அனுபவமில்லை
1. Golden Tech -அனுபவமில்லை  
;தெரிவு செய்யப்பட்ட அச்சகம்
NANA DESI - மந்தைவெளி - www.nanadesi.com  
சட்டையின் விலை - ரூ 180
அச்சு செலவு - ரூ 60 மொத்தமாக ரூ 240 (ரூ 275 வெளிவிலையை விக்கப்பீடியாவிற்காக குறைத்துக் கொண்டுள்ளார்கள்)  
தெரிவு செய்யப்பட்டதன் காரணம் - முன் அனுபவம் உள்ளவர்கள. சென்னையில் அச்சகத்திற்கென வலைதளம் வைத்திருக்கின்றார்கள். நல்ல மதிப்பீடுகள் இருக்கின்றன. வண்ண சட்டைகளில் அச்சடித்த அனுபவம் உள்ளவர்கள். விக்கிப்பீடியாவின் சமூக நன்மையை எடுத்துக் கூறிய பின்பு தங்களுடைய இலாபத்தினை கனிசமாக குறைத்துக் கொண்டு நல்ல முறையில் அச்சடித்து தர இசைந்திருக்கின்றார்கள்.
# சுருளி ராஜன்

**சுருளி ராஜன்** (*Suruli Rajan*, 14 சனவரி 1938 – 5 திசம்பர் 1980) தமிழ்த் திரைப்பட நகைச்சுவை நடிகராவார். இவருக்கு 1981-82 ஆண்டிற்கான தமிழக அரசின் சிறந்த நகைச்சுவை நடிகருக்கான விருது வழங்கப்பட்டுள்ளது.
# சுருளி ராஜன்

## வாழ்க்கை

நடிகர் சுருளி ராஜன் தேனி மாவட்டம் பெரியகுளத்தில் 1938ஆம் ஆண்டு பிறந்தார். இவரின் இயற்பெயர் சங்கரலிங்கம் ஆகும். சுருளி அருவியருகே இருந்த இவரது விருப்ப தெய்வமான முருகனின் திருப்பெயரிலான ** சுருளிவேலர் சுவாமி ** என்ற பெயரை இவர் திரையுலகிற்காக மாற்றி சுருளிராஜன் என்று வைத்துக் கொண்டார். இவரின் தந்தையார் பெயர் பொன்னையா பிள்ளை. இவர் அவ்வூரில் உள்ள விவசாயப் பண்ணையில் கணக்குப்பிள்ளையாக வேலை செய்தார். இவரின் தந்தையாரின் இறப்பிற்குப்பின் மதுரையில் தனது சகோதரர் வீட்டில் இருந்து சிறு தொழிற்சாலையில் வேலை கற்றுக்கொண்டு இருந்தார்.
# சுருளி ராஜன்

## நடிப்பு

- இவர் தனது வாழ்க்கையை மதுரையில் வேலை பார்த்துக்கொண்டே தன்னார்வ நாடகங்களில் ஆரம்ப காலங்களில் நடித்தார்.
- ஆகையால் 1959 ஆம் ஆண்டு திரைப்படத்தில் நடிக்கும் ஆசையில் சென்னைக்கு வந்தார்.
- அதன் பிறகு கலைஞரின் காகிதப்பூ என்ற நாடகத்தில் தேர்தல் நிதிக்காக நடித்தார்.
- பின்னர் தயாரிப்பாளர் ஜோசப்பின் சிட்டாடல் திரைப்படக்கழகத்தால் எடுக்கப்பட்ட இரவும் பகலும் (1965) என்ற திரைப்படத்தில் நடித்தார்,
- அப்போதே "காதல் படுத்தும்பாடு" என்ற படத்திலும் நடித்தார். 1970 இல் திருமலை தென்குமரி, 1971 இல் ஆதிபராசக்தி என்ற படத்தில் சென்னை மீனவர் பேச்சுப்பேசி அனைவரையும் தன் பக்கம் திருப்பினார்.
- மேலும் இவர் தமிழ் திரையுலகில் 1970–1980 வரையிலான காலகட்டத்தில் புகழின் உச்சத்தில் இருந்தார்.
- பின்பு 1980 ஆம் ஆண்டு ம. எ. காஜாவின் மாந்தோப்புக்கிளியே என்ற படத்தில் கஞ்சன் கதாபாத்திரத்தில் நடித்ததன் மூலம் புகழ் பெற்ற தமிழ்த் திரைப்பட நகைச்சுவை நடிகரானார்.
- மேலும் 1965 ஆம் ஆண்டு வெளிவந்த எங்க வீட்டுப் பிள்ளை படத்தில் * நான் ஆணையிட்டால் * பாடல் காட்சியில் எம்ஜிஆருடன் இணைந்து தோன்றும் ஒரு காட்சியில் சக நடிகராக சுருளிராஜன் நடித்திருந்தார்.
- அதன் பிறகு எம்ஜிஆருடன் தேர் திருவிழா (1968) என்ற ஒரே படத்தில் மட்டுமே நடித்தார்.
- பின்பு சிவாஜி கணேசன் உடன் அஞ்சல் பெட்டி 520 (1969), ராஜ ராஜ சோழன் (1973), மனிதரில் மாணிக்கம் (1973), ராஜபார்ட் ரங்கதுரை (1973), தங்கப்பதக்கம் (1974), அன்பே ஆருயிரே (1975), ரோஜாவின் ராஜா (1976), தீபம் (1977), இளைய தலைமுறை (1977), அண்ணன் ஒரு கோயில் (1977), என்னைப்போல் ஒருவன் (1978), லாரி டிரைவர் ராஜாகண்ணு (1981), சத்ய சுந்தரம் (1981) மற்றும் ஹிட்லர் உமாநாத் (1982) போன்ற திரைப்படங்களில் இணைந்து நடித்துள்ளார்.
- மேலும் சுருளிராஜன் தனது ஆரம்ப காலத்தில் இயக்குநர் டி. ஆர். ராமண்ணாவின் இயக்கத்தில் வெளிவந்த அனைத்து திரைப்படங்களிலும் தவிர்க்க முடியாத நடிகராக நகைச்சுவை கதாபாத்திரத்தில் நடித்துள்ளார்.
- அதில் சில குறிப்பிட்டதக்க திரைப்படங்கள் நான் (1967), மூன்றெழுத்து (1968), நீயும் நானும் (1968), அத்தை மகள் (1969), துலாபாரம் (1969), வீட்டுக்கு ஒரு பிள்ளை (1971), என்னைப்போல் ஒருவன் (1978) போன்ற திரைப்படங்கள் ஆகும்.
- பிறகு ஒளி பிறந்தது, மனிதரில் இத்தனை நிறங்களா, ஆறு புஷ்பங்கள், முரட்டுக்காளை, பைரவி பாலாபிசேகம், ஆறிலிருந்து அறுபது வரை, தாய் மீது சத்தியம், பொல்லாதவன், நான் போட்ட சவால் போன்ற பல குறிப்பிடதக்க படங்களில் நடித்துள்ளார்.
# சுருளி ராஜன்

## விருது

இவருக்கு 1981-82 ஆம் ஆண்டிற்கான சிறந்த சிரிப்பு நடிகர் பட்டத்தை தமிழக அரசு வழங்கி சிறப்பித்தது.
# சுருளி ராஜன்

## மரணம்

சிரிப்பு நடிகர் சுருளி ராஜன் தனது புகழின் உச்சியில் இருந்த போது 1980 ஆம் ஆண்டு 42 வயதில் மரணமடைந்தார்.
# சுருளி ராஜன்

## நடித்த திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1976 | அக்கா |  |  |
| பத்ரகாளி |  |  |  |
| இன்ஸ்பெக்டர் மனைவி |  |  |  |
| ஜானகி சபதம் |  |  |  |
| குமார விஜயம் |  |  |  |
| மதன மாளிகை |  |  |  |
| மேயர் மீனாட்சி |  |  |  |
| மிட்டாய் மம்மி |  |  |  |
| நீ இன்றி நானில்லை |  |  |  |
| ஒரே தந்தை |  |  |  |
| துணிவே துணை |  |  |  |
| உங்களில் ஒருத்தி |  |  |  |
| உறவாடும் நெஞ்சம் |  |  |  |
| வாழ்வு என் பக்கம் |  |  |  |
| 1977 | ஆறு புஷ்பங்கள் |  |  |
| ஆட்டுக்கார அலமேலு |  |  |  |
| அண்ணன் ஒரு கோயில் |  |  |  |
| தீபம் |  |  |  |
| துர்க்கா தேவி |  |  |  |
| கேஸ்லைட் மங்கம்மா |  |  |  |
| இளைய தலைமுறை |  |  |  |
| மதுரகீதம் |  |  |  |
| முன்னொரு நாள் |  |  |  |
| நீ வாழவேண்டும் |  |  |  |
| ஓடி விளையாடு தாத்தா |  |  |  |
| ஒளிமயமான எதிர்காலம் |  |  |  |
| ஒருவனுக்கு ஒருத்தி |  |  |  |
| பாலாபிஷேகம் |  |  |  |
| பெருமைக்குரியவள் |  |  |  |
| ராசி நல்ல ராசி |  |  |  |
| சொன்னதை செய்வேன் |  |  |  |
| சொந்தமடி நீ எனக்கு |  |  |  |
| தூண்டில் மீன் |  |  |  |
| 1978 | ஆயிரம் ஜென்மங்கள் |  |  |
| அக்னி பிரவேசம் |  |  |  |
| அண்ண இலட்சுமி |  |  |  |
| அதைவிட இரகசியம் |  |  |  |
| அவள் தந்த உறவு |  |  |  |
| பைரவி |  |  |  |
| சிட்டுக்குருவி |  |  |  |
| என் கேள்விக்கு என்ன பதில் |  |  |  |
| இவள் ஒரு சீதை |  |  |  |
| கண்ணாமூச்சி |  |  |  |
| கண்ணன் ஒரு கைக்குழந்தை |  |  |  |
| கராத்தே கமலா |  |  |  |
| மச்சானைப் பாத்தீங்களா |  |  |  |
| மக்கள் குரல் |  |  |  |
| மனிதரில் இத்தனை நிறங்களா |  |  |  |
| மீனாட்சி குங்குமம் |  |  |  |
| மேள தாளங்கள் |  |  |  |
| ஒரு வீடு ஒரு உலகம் |  |  |  |
| பஞ்சாமிர்தம் |  |  |  |
| பாவத்தின் சம்பளம் |  |  |  |
| ராஜாவுக்கு ஏத்த ராணி |  |  |  |
| ருத்ர தாண்டவம் |  |  |  |
| சக்கைப்போடு போடு ராஜா |  |  |  |
| சங்கர் சலீம் சீமான் |  |  |  |
| சொன்னது நீ தானா |  |  |  |
| டாக்ஸி டிரைவர் |  |  |  |
| தாய் மீது சத்தியம் |  |  |  |
| திருக்கல்யாணம் |  |  |  |
| திரிபுர சுந்தரி |  |  |  |
| உனக்கும் வாழ்வு வரும் | } |  |  |
# நாட்டின் தோல்வி சுட்டெண்

2005 ஆம் ஆண்டில் இருந்து அமெரிக்காவின் சமாதனத்திற்கான நிதி என்ற அமைப்பும் வெளிநாட்டுக் கொள்கை (Foreign Policy) பத்திரிக்கையும் இணைந்து 12 அம்சங்களை அடிப்படையாகக் கொண்ட தோல்வி சுட்டெண் என்னும் எண்ணை வெளியிடுகின்றன.  
அந்த 12 அம்சங்களாவன
;சமூக சுட்டெண்:
1. மக்கள் தொகை அழுத்தம்
1. இடம்பெயர்ந்த உள்நாட்டுமக்கள் மற்றும் அகதிகள் நடமாட்டம்
1. பழிவாங்கும் எண்ணம்
1. தொடர்ச்சியான ஒய்வற்ற கலவரம்  
;பொருளாதார சுட்டெண்:
1. சீரற்ற பொருளாதார வளர்ச்சி
1. ஏழ்மை மற்றும் கடுமையான பொருளாதார சரிவு  
;அரசியல் சுட்டெண்:
1. அரசின் சட்ட வகையில் அமைந்துள்ள நிலை
1. அதிகரிக்கும் பொது சொத்துகளின் சேதம்
1. மனித உரிமைகள் மீறல் மற்றும் சட்ட ஒழுங்கு
1. நாட்டின் இறையான்மைக்கு ஊறு விளைவிக்கும் இராணுவம் மற்றும் வேறு அமைப்புகள்
1. நாட்டின் ஆட்சியாளர்கழுக்கு அடங்காத அரசியல் அமைப்புகள்
1. அன்னிய நாடுகளின் தலையிடு
# நாட்டின் தோல்வி சுட்டெண்

### 2013

நாட்டின் தோல்வி சுட்டெண் அடிப்படையில் முதல் 20 நாடுகள் பின்வருமாறு. முன்னைய ஆண்டு நாட்டின் தோல்வி சுட்டெண் மாற்றங்களும் குறிப்பிடப்பட்டுள்ளது.  
1. <small>(0)</small>
1. <small>(0)</small>
1. <small>(0)</small>
1. <small>(0)</small>
1. <small>(-1)</small>
1. <small>(+3)</small>
1. <small>(-1)</small>
1. <small>(-1)</small>
1. <small>(+1)</small>
1. <small>(-5)</small>
1. <small>(-2)</small>
1. <small>(-1)</small>
1. <small>(0)</small>
1. <small>(-2)</small>
1. <small>(0)</small>
1. <small>(-2)</small>
1. <small>(-1)</small>
1. <small>(+1)</small>
1. <small>(-2)</small>
1. <small>(-2)</small>
# நாட்டின் தோல்வி சுட்டெண்

## இதனையும் பார்க்க

- தவறிய நாடுகள் சுட்டெண் அடிப்படையில் நாடுகளின் பட்டியல்
# இலங்கை நீலச் செவ்வலகன்

**இலங்கை நீலச் செவ்வலகன்** அல்லது **இலங்கைச் செவ்வலகன்** (*Sri Lanka Blue Magpie* / *Ceylon Magpie*; *Urocissa ornata*) என்பது இலங்கையின் மலைக் காடுகளில் வாழும் *கோர்விடே* குடும்பப் பறவை.  
நீலச் செவ்வலகன் 1980 மற்றும் 1990 களில் பயன்பட்ட இலங்கை 10 சத முத்திரையில் பொறிக்கப்பட்டிருந்தது.
# வீரமாலை

**வீரமாலை** என்னும் நூலைப் புதுக்கோட்டை மாவட்டம் ராங்கியம் என்னும் ஊரிலுள்ள கோயில் கல்வெட்டு குறிப்பிடுகிறது. இந்த நூலை இயற்றியவர் **பாண்டி கவிராயர்**. இந்த நூலைப் பாடியதற்காக நாயக்க மன்னரின் ஆட்சி அலுவலர் தீத்தாரியப்பப்பிள்ளை என்பவரும், இராசிமங்கலம் என்னும் ஊர் மக்களும் புலவர் பாண்டி கவிராயருக்கு நிலம் வழங்கிச் சிறப்பித்தனர் என்று கல்வெட்டு குறிப்பிடுகிறது.  
வீரவெட்சிமாலை என்னும் சிற்றிலக்கிய வகையாக இது இருக்கலாம். வீரப்பிரதாபர் என்னும் பெயர் பெற்ற கிருஷ்ணதேவராயன் அல்லது புலவர் காலத்து அரசன் கிருஷ்ணதேவராயனின் தம்பி அச்சுத தேவ ராயன் வெற்றிகளைக் கூறுவதாக இந்த நூல் அமைந்திருக்கலாம்.  
இது வீரவெண்பாமாலை என்னும் நூல் போல் மன்னனைப் போற்றி எழுதப்பட்ட நூல்.
# வீரமாலை

## ராங்கியம் ஆவணம்

:"ரௌத்திரி வருடம் தை மாதம் 30 ஆம் தேதி ஸ்ரீமத் **வெங்காள நாய்க்கரய்யன்** காரியத்துக்குக் கர்த்தரான **தீத்தாரியப்பரும்** இராசிமங்கலம் ஊரவரும் புலவர் பாண்டி கவிராசர் வீரமாலை பாடுகையில் இவர்க்கு இறையிலியாக விட்ட நிலம் சந்திராதித்த வரைக்கும் பற்றி அனுபவிக்கக் கடவராகவும்"
# பூநாரை

**பூநாரை** (*Flamingos* / **Flamingoes**) அல்லது **செங்கால் நாரை** என்பது நாரை வகைப் பறவையாகும். கரையோரப் பறவையாகிய இது போனிகொப்டிரிடே அல்லது செங்கால்நாரைக் குடும்பத்தைச் சேர்ந்த ஒரேயொரு போனிகொப்டிரசு இனமாகும். நான்கு பூநாரை இனங்கள் அமெரிக்காவிலும் இரண்டு பழைய உலகிலும் உள்ளன. இதன் அலகு அகலமாகவும், வளைந்தும் காணப்படும். நீண்ட முடியற்ற சிவந்த கால்கள் இதற்கு இருக்கும் அலகு வெள்ளையில் ஆரம்பித்து கறுப்பில் முடியும். சகதி நிறைந்த நீர்நிலைகளில் உணவு தேடும். மிதவை உயிரினங்கள், சிறிய மீன்கள், புழு, பூச்சிகளை அலகால் எடுத்து, வடிகட்டும். பிறகு உணவை விழுங்கிவிடும். இதன் ஆங்கிலப் பெயரான "பிளமிங்கோ" இலத்தீன் மொழியிலிருந்து வந்தது.
# பூநாரை

## இனங்கள்

| இனங்கள் | புவியியற் பரவல் |
| --- | --- |
# தீத்தாரியப்பப்பிள்ளை

**தீத்தாரியப்பப்பிள்ளை** என்பவர் விஜயநகரப் பேரரசின் மன்னனாக விளங்கிய அச்சுத தேவ ராயனின் பிரதிநிதியாக விளங்கித் தமிழ்நாட்டுப் பகுதிகளை ஆண்டுவந்த வெங்காள நாயக்கர் காலத்தில் ஆட்சி அலுவலராக விளங்கியவர். வீரமாலை என்னும் தமிழ்நூல் பாடியதற்காக அந்த நூலைப் பாடிய புலவர் பாண்டி கவிராசருக்கு இறையிலியாக நிலம் வழங்கியவர்.  
காஞ்சிபுரத்தில் வாழ்ந்தவர். தொண்டை மண்டலத்து நரசிங்கபுரத்தில் தம் அரசர் அச்சுதராயர் புண்ணியமாக லட்சுமி நரசிம்மன் கோயில் கட்டுவித்தவர்.
# காரீய அங்கி

**காரீய அங்கி** என்பது கதிரியல் துறையில் பணியாற்றும் மருத்துவர், தொழில் நுட்பனர், செவிலியர், நோயாளியின் உடன் உதவிக்கு வந்துள்ள நபர் என்று பலரும் கதிர்படம் எடுக்கும் போது நோயாளின் அருகில் இருக்கநேர்ந்தால், பாதுகாப்பிற்காக அணியப்படுவது ஆகும். காரீய அங்கியினை அணிந்து கொள்ளவது அவர்களுக்கு கதிர் வீச்சிலிருந்து பாதுகாப்பினைக் கொடுக்கும். ரப்பருடன் காரீயம் கலந்து சிறப்பாக ஆக்கப்பட்டது இந்த அங்கி. இதில் 0.25 மி.மீ.கன அளவிற்கு காரீயம் உள்ளது. நோயாளியின் உடலிலிருந்து வெளிப்படும் சிதறிய கதிர்களை தடுத்து நிறுத்த இது உதவும். கதிர்மருத்துவத்தின் போது வெளிப்படும் ஆற்றல்மிக்கக் கதிர்களைத் தடுக்க இது பயன்படாது. நீண்ட நாட்கள் பயன்பட, அங்கியினைக் கவனமாகக் கையாள வேண்டும். அதனைக் கண்டபடி மடக்கக் கூடாது.பயன்பாட்டிற்குப் பின் ஒழுங்காக தொங்க விட வேண்டும். துறையிலுள்ள ஒளிர்திரையில் அவ்வப்போது அங்கியில் கீறல் உள்ளதா என கண்காணிக்க வேண்டும்.
# அமெரிக்க பொன் கூம்பலகுச் சில்லை

**அமெரிக்க பொன் கூம்பலகுச் சில்லை** (*American Goldfinch*, *Carduelis tristis*) என்பது சிறிய *பின்ச்* குடும்பத்தைச் சேர்ந்த தென் அமெரிக்கப் பறவை. வலசை போகும் இப்பறவை இனப்பெருக்க காலத்தில் அல்பேட்டாவிலிருந்து வட கரோலினாவுக்கும், குளிர் காலங்களில் கனடா எல்லையிலிருந்து மெக்சிக்கோவுக்கும் வலசை போகின்றன.
# எம்பார்

வைணவ பெரியோர்களில் மிக்கப்புகழுடைய **எம்பார்** என்பவர் திருப்பெரும்பூதூரின் அருகில் உள்ள மழலைமங்கலத்தில் (தற்போதைய மதுரமங்கலம்) கிபி 1026 ஆம் ஆண்டு தை மாதம் புனர்பூசம் நட்சத்திரத்தில் கமலநயன பட்டர் என்பவருக்கும் ஸ்ரீதேவி அம்மாள் என்பவருக்கும் மகனாகப் பிறந்தார். ஸ்ரீதேவி அம்மாள் வைணவ மகாசாரியனாகிய இராமானுசருக்கு சிற்றன்னையாவார். தாய் மாமனான திருமலை நம்பி இவருக்கு இட்ட பெயர் கோவிந்தபட்டர். திருப்புட்குழியில் தன் அண்ணனாகிய இராமானுசருடன் யாதவ பிரகாசரிடம் கல்வி பயின்றார். பின்னாளில் எம்பார் என வைணவர்களால் புகழ்பெற்றவர் இவரே.
# எம்பார்

## உளங்கைக் கொணர்ந்த நாயனார்

யாதவ பிரகாசரிடம் கல்வி பயின்றபோது குருவின் கருத்துக்களோடு இராமானுசருக்கு பலமுறை கருத்துவேறுபாடு ஏற்பட்டதன் விளைவு குருவுக்கு எதிரியானார். அதன் தொடர்ச்சியாக யாதவ பிரகாசர் தன் சீடர்குழாமோடு இராமானுசரை கொலைபுரியும் திட்டத்தோடு கங்கை யாத்திரை மேற்கொண்டபோது அக்குழுவில் இருந்த கோவிந்தபட்டரால் உண்மை அறியப்பட்டு இராமானுசர் காப்பற்றப்பட்டார். பின்னர் கங்கை கரையில் நீராடுகையில் கோவிந்தப்பட்டரின் கையில் சிவலிங்கம் எதிர்படவே அதனை திருக்காளத்தி (தற்போதைய காளஹஸ்தி) தலத்தில் நிலைபெறச் செய்தார். இச்சம்பவத்தால் "உளங்கைக் கொணர்ந்த நாயனார்" என சைவர்களால் அழைக்கப்பட்டார்.
# எம்பார்

## மீண்டு(ம்) வந்தார்

பெரிய திருமலை நம்பிகள் மூலம் வைணவத்திற்கு திரும்பிய இவர், இராமானுசர் திருமலைக்கு வரும்வரை நம்பிகளுக்கு சீடராயிருந்தார். இராமாயணம் பயில்வதற்காக இரண்டாம் முறை திருமலைக்கு வந்த இராமானுசருக்கு திருமலை நம்பிகளின் பரிசாக கோவிந்தபட்டர் உடன் அனுப்பட்டார். அப்போதிருந்து தன் இறுதிமூச்சுவரை எம்பெருமானாருக்காகவே தன்னைப் பணித்துக்கொண்டார்.
# எம்பார்

## பெயர்க்காரணம்

இவரின் குண நலத்தால் "எம்பெருமானார்" என்ற இராமானுசரின் பெயரையே அடியார்கள் இவருக்கு இட்ட போதும், ஆச்சாரியன் மீது கொண்ட அளவுக்கடந்த பக்தியினால் ஏற்பட்ட அடக்கத்தின்பால் எம்பார் என தன் பெயரை சுருக்கிக்கொண்டார்.
# எம்பார்

## பிற பெயர்கள்

- கோவிந்த பெருமாள்
- கோவிந்த தாசர்
- இராமானுச பாத சாயையார்
- எம்பெருமானார்
- உளங்கைக் கொணர்ந்த நாயனார்
# எம்பார்

## இயற்றிய நூல்கள்

- விஞ்ஞான ஸ்துதி
- எம்பெருமானார் வடிவழகு பாசுரம்
- சரமகுரு விசயம்
# குவிவுச் சார்பு

(பச்சை) மேலமையும் பகுதி ஒரு குவிவுக் கணமாக இருந்தால், இருந்தால் மட்டுமே, அச்சார்பு (கருப்பு) ஒரு குவிவுச் சார்பாகும்.]]
கணிதத்தில் ஒரு இடைவெளியின் மீது வரையறுக்கப்பட்ட மெய்மதிப்புச் சார்பு <math>f(x),</math> **குவிவுச் சார்பு** (*Convex function*) எனில் அச்சார்பின் வரைபடத்தின் மேலமையும் ஏதேனும் இரு புள்ளிகளை இணைக்கும் கோட்டுத்துண்டு முழுவதுமாக அவ்வரைபடத்தின் மேற்பகுதியில் அமையும். அதாவது ஒரு சார்பின் வெளிவரைபடம் குவிவுக் கணமாக இருக்குமானால் அச்சார்பு ஒரு குவிவுச் சார்பாக இருக்கும். எடுத்துக்காட்டாக, இருபடிச் சார்பு <math>f(x)=x^2,</math> அடுக்குக்குறிச் சார்பு <math>f(x)=e^x</math> (*x* ஏதேனுமொரு மெய்யெண்) இரண்டும் குவிவுச் சார்புகள்.
# குவிவுச் சார்பு

## வரையறை

ஒரு திசையன் வெளியிலமைந்த குவிவுக் கணம் *X* இன் மீது வரையறுக்கப்பட்ட மெய்மதிப்புச் சார்பு கீழ்க்காணுமாறு இருப்பின் குவிவுச் சார்பு என வரையறுக்கப்படும்.  
<math>x_1,</math> <math> x_2 </math> என்பவை *X* இன் இரு புள்ளிகள்; <math>t\in[0,1]</math> எனில்:  
:<math>f(tx_1+(1-t)x_2)\leq t f(x_1)+(1-t)f(x_2).</math>  
;திட்டமாக குவிவுச் சார்பு
:<math>f(tx_1+(1-t)x_2) < t f(x_1)+(1-t)f(x_2)\,</math> <math> 0 < t < 1\, </math>, <math>x_1 \not=x_2</math> எனில் சார்பு, **திட்டமாகக் குவிவுச் சார்பு** (*strictly convex*) என வரையறுக்கப்படும்.
.
&minus;*f* திட்டமாகக் குவிவுச் சார்பாக இருப்பின் *f* திட்டமாகக் குழிவுச் சார்பு ஆக இருக்கும்.
# குவிவுச் சார்பு

## பண்புகள்

ஒரு மெய்யெண் இடைவெளியில் வரையறுக்கப்பட்ட ஒருமாறியிலமைந்த சார்பு *f* .  
:<math> R(x_1,x_2) = \frac{f(x_1) - f(x_2)}{x_1 - x_2}</math>  
(<math>R(x_1,x_2)</math>-மேலுள்ள படத்தில் பர்ப்பிள் வண்ணக் கோட்டின் சாய்வு மற்றும் <math>R(x_1,x_2)</math>, <math>x_1,x_2</math> சமச்சீரானது.)  
<math>x_1</math> இல், (<math>x_2</math> நிலையாகக் கொள்ள) அல்லது <math>x_2</math> இல், (<math>x_1</math> நிலையாகக் கொள்ள) <math>R(x_1,x_2)</math> ஓரியல்பாகக் குறையாச் சார்பாக இருந்தால், இருந்தால் மட்டுமே, *f* ஒரு குவிவுச் சார்பாகும்.  
;நடுப்புள்ளிக் குவிவு
*C* இல் உள்ள அனைத்து <math>x_1</math> மற்றும் <math>x_2</math> களுக்கும்,
:<math>f\( \frac{x_1+x_2}{2} \) \le \frac{f(x_1)+f(x_2)}{2}</math>
எனில் *C* இடைவெளியில், *f* நடுப்புள்ளிக் குவிவு எனப்படும்
நடுப்புள்ளிக் குவிவாக இருக்கும் ஒரு தொடர்ச்சியான சார்பு குவிவுச் சார்பாகவும் இருக்கும்.  
ஒரு இடைவெளியின் மீது வரையறுக்கப்பட்ட வகையிடத்தக்கச் சார்பின் வகைக்கெழு அந்த இடைவெளியில் ஓரியல்பாகக் குறையும் சார்பாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும். ஒரு சார்பு வகையிடத்தக்கதாகவும், குவிவுச் சார்பாகவும் இருந்தால் அச்சார்பு தொடர்ச்சியாக வகையிடத்தக்கது.  
ஒருமாறியிலமைந்த தொடர்ச்சியாக வகையிடத்தக்கச் சார்புக்கு, அதன் வளைவரையின் மீதுள்ள அனைத்துப் புள்ளிகளிடத்தும் வரையப்படும் தொடுகோடுகள் அனைத்திற்கும் மேற்புறமாக அச்சார்பின் வரைபடம் இருந்தால், இருந்தால் மட்டுமே, அச்சார்பு அந்த இடைவெளியில் குவிவுச் சார்பாகும்:
:<math>f(x) \geq f(y) + f'(y)[x-y]</math>
(இடைவெளியிலுள்ள அனைத்து *x* மற்றும் *y* க்கும் இது பொருந்த வேண்டும்.) குறிப்பாக, *f*&nbsp;'(*c*) =&nbsp;0, எனில் *c* ஆனது *f*(*x*) இன் மீச்சிறு சிறுமப்புள்ளியாக இருக்கும்.  
ஒருமாறியிலமைந்த இருமுறை வகையிடத்தக்கச் சார்பின் இரண்டாம் வகைக்கெழு எதிர் மதிப்பாக இருந்தால், இருந்தால் மட்டுமே, ஒரு இடைவெளியில் அச்சார்பு, குவிவுச் சார்பாகும். தரப்பட்ட சார்பு குவிவுச் சார்பா இல்லையா என்று சோதித்துப் பார்ப்பதற்கு இந்த முடிவு உதவும்.  
இடைவெளியிலுள்ள எல்லாப் புள்ளிகளிலும் இரண்டாம் வகைக்கெழு நேர்மதிப்பாக இருப்பின் அவ்விடைவெளியில் சார்பு திட்டமாகக் குவிவுச் சார்பாகும். ஆனால் இதன் மறுதலை உண்மையாகாது.  
எடுத்துக்காட்டாக, *f*(*x*)&nbsp;=&nbsp;*x*<sup>4</sup> சார்பின் இரண்டாம் வகைக்கெழு:
: *f*&nbsp;"(*x*) = 12 *x*<sup>2</sup>, *x*&nbsp;=&nbsp;0 எனில் இரண்டாம் வகைக்கெழு பூச்சியமாகிறது. இருப்பினும், *f* ஒரு திட்டமாகக் குவிவுச் சார்பு.  
ஒரு குவிவுச் சார்பின் இடஞ்சார்ந்த சிறுமம், அதன் மீச்சிறு சிறுமமாக இருக்கும். திட்டமாகக் குவிவுச் சார்புக்கு அதிகபட்சமாக ஒரு மீச்சிறு சிறுமம் மட்டுமே இருக்கும்.  
*f* ஒரு குவிவுச் சார்பு; *f* இன் ஆட்களத்தின் மதிப்புகளை ஏற்கும் சமவாய்ப்பு மாறி *X* எனில்:  
:<math>\operatorname{E}(f(X)) \geq f(\operatorname{E}(X)).</math> (இங்கு செயலி <math>E</math> கணிதவியல் எதிர்பார்த்தலைக் குறிக்கிறது.)
# குவிவுச் சார்பு

## குவிவுச் சார்பு நுண்கணிதம்

- சார்புகள் <math>f,</math> <math>g</math> இரண்டும் குவிவுச் சார்புகளெனில் <math>m(x) = \max\{f(x),g(x)\}</math>, <math>h(x) = f(x) + g(x).</math> ஆகிய இரு சார்புகளும் குவிவுச் சார்புகளாக இருக்கும்.
- சார்புகள் <math>f,</math> <math>g</math> இரண்டும் குவிவுச் சார்புகளாகவும், <math>g</math> குறையாச் சார்பாகவும் இருப்பின் சார்பு <math>h(x) = g(f(x))</math> குவிவுச் சார்பாக இருக்கும்.  
எடுத்துக்காட்டாக, <math>f(x)</math> ஒரு குவிவுச் சார்பு எனில் <math>e^{f(x)}</math> சார்பும் குவிவுச் சார்பாகும். இங்கு <math>e^x</math> குவிவுச் சார்பாகவும் ஓரியல்பாகக் கூடும் சார்பாகவும் உள்ளது.
- <math>f</math> குழிவுச் சார்பு; <math>g</math> குவிவு மற்றும் கூடாச் சார்பு எனில் சார்பு <math>h(x) = g(f(x))</math> குவிவுச் சார்பு.
- <math>x</math> இல் <math>f(x,y)</math> குவிவுச் சார்பு மற்றும் <math>x</math> இன் சில மதிப்புகளுக்கு <math>g(x) > -\infty</math> எனில்
<math>g(x) = \sup_{y\in C} f(x,y)</math> சார்பும் <math>x </math> இல் குவிவுச் சார்பாக அமையும்.
- ஒரு குவிவுச் சார்பின் கூட்டல் நேர்மாறுச் சார்பு, குழிவுச் சார்பாகும்.
# குவிவுச் சார்பு

## சீரான குவிவுச் சார்புகள்

*f* இன் ஆட்களத்திலுள்ள அனைத்து *x*,*y* மற்றும் கீழ்க்காணும் முடிவு உண்மையாக இருந்தால் சார்பு *f* ஒரு சீரான குவிவுச் சார்பாக இருக்கும்.  
:<math>f(tx+(1-t)y) \le t f(x)+(1-t)f(y) - t(1-t) \phi(\|x-y\|), \,</math>
இங்கு *f* இன் மட்டு <math>\phi</math> ஆனது ஒரு கூடும் சார்பு மற்றும் அதன் மதிப்பு &nbsp; *x* =0 இல் பூச்சியமாகும்.
# குவிவுச் சார்பு

## எடுத்துக்காட்டுகள்

- எல்லாவிடத்திலும் <math>f(x)=x^2</math> சார்பின் இரண்டாம் வகைக்கெழு <math>f*(x)=2>0</math> என்பதால் *f'' ஒரு குவிவுச் சார்பு.
- <math>f(x)=x^4</math> சார்பின் இரண்டாம் வகைக்கெழு <math>f*(x)=12x^2\ge0</math> என்பதால் *f'' ஒரு குவிவுச் சார்பு.
- &nbsp;*x*&nbsp;=&nbsp;0 புள்ளியில் வகையிடத்தக்கதாக இல்லாவிடினும் தனி மதிப்புச் சார்பு <math>f(x)=|x|</math> ஒரு குவிவுச் சார்பு. ஆனால் இது திட்டமாகக் குவிவுச் சார்பு அல்ல.
- <math>f(x)=|x|^p</math> (1&nbsp;≤&nbsp;*p*) ஒரு குவிவுச் சார்பு.
- அடுக்குக்குறிச் சார்பு <math>f(x)=e^x</math> குவிவுச் சார்பாகும். மேலும் <math>f''(x)=e^x >0 </math> என்பதால் அது திட்டமாகக் குவிவுச் சார்பாகவும் அமையும்.
- [0,1] இடைவெளியை ஆட்களமாகக் கொண்டு வரையறுக்கப்படும் சார்பு *f*(0)&nbsp;=&nbsp;*f*(1)&nbsp;=&nbsp;1, *f*(*x*)&nbsp;=&nbsp;0, 0&nbsp;<&nbsp;*x*&nbsp;<&nbsp;1 குவிவுச் சார்பு. திறந்த இடைவெளி (0,&nbsp;1) இல் இச்சார்பு தொடர்ச்சியானது; ஆனால் 0 மற்றும் &nbsp;1 இல் தொடர்ச்சியானது அல்ல.
- *x*<sup>3</sup> சார்பின் இரண்டாம் வகைக்கெழு 6*x*; எனவே *x* ≥ 0 எனில் இச்சார்பு குவிவுச் சார்பாகவும் &nbsp;*x*&nbsp;≤&nbsp;0 எனில் குழிவுச் சார்பாகவும் இருக்கும்.
- ஓரியல்பாகக் கூடும் சார்பாக ஆனால் குவிவுச் சார்பல்லாத சார்புகளுக்கு எடுத்துக்காட்டுகள்: <math>f(x) = \sqrt x</math> மற்றும் *g*(*x*)&nbsp;=&nbsp;log(*x*).
- குவிவுச் சார்பாக ஆனால் ஓரியல்பாகக் கூடும் சார்பாக இல்லாத சார்புகளுக்கு எடுத்துக்காட்டுகள்: <math>h(x) = x^2</math> மற்றும் <math>k(x)=-x</math>.
- *f*(*x*) = 1/*x* சார்பின் இரண்டாம் வகைக்கெழு <math>f\,*(x)=\frac{2}{x^3}</math> *x* > 0 விற்கு நேர்மதிப்பாக இருப்பதால் (0,&nbsp;+∞) இடைவெளியில் *f*(*x'') குவிவுச் சார்பாகவும் மாறாக (-∞,0) இடைவெளியில் குழிவுச் சார்பாகவும் உள்ளது.
- *f*(*x*) = 1/*x*<sup>2</sup>, *f*(0)&nbsp;=&nbsp;+∞, சார்பு (0,&nbsp;+∞) மற்றும் (-∞,0) இடைவெளிகளில் குவிவுச் சார்பு; ஆனால், *x*&nbsp;=&nbsp;0 இல் அதன் வரையறை காரணமாக (-∞,&nbsp;+∞) இடைவெளியில் குவிவுச் சார்பாக இருக்காது.
# மொராதாபாத் மாவட்டம்

மொரதாபாத் மாவட்டம் என்பது இந்தியாவின் மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று. இது மொரதாபாத் கோட்டத்திற்கு உட்பட்டது.  
இந்த நகரம், ஷாஜகான் என்ற இசுலாமிய அரசரின் மகன் முரத் என்பவரால் 1600 ஆம் ஆண்டில் நிறுவப்பட்டது. இவரின் நினைவாக இப்பெயர் சூட்டப்பட்டது. இது தேசியத் தலைநகரான தில்லியில் இருந்து தொலைவில் உள்ளது. இங்கு தயாரிக்கப்படும் உலோகக் கலவைப் பொருட்கள் அதிகளவில் ஏற்றுமதியாகின்றன.
இதன் பரப்பளவு 3493&nbsp;கி.மீ<sup>2</sup> ஆகும். முக்கியமான தொழிற்சாலைகள் பலவும் இங்குள்ளன. இம்மாவட்டத்தில் 46 % முஸ்லிம்கள் ஆவர். இந்தியாவின் சிறுபான்மையினர் மாவட்டங்களில் இதுவும் ஒன்றாக அறியப்பட்டுள்ளது.
# மொராதாபாத் மாவட்டம்

## அரசியல்

இந்த மாவட்டத்தை காண்ட் சட்டமன்றத் தொகுதி, டாகுர்துவாரா சட்டமன்றத் தொகுதி, முராதாபாத் ஊரகம் சட்டமன்றத் தொகுதி, முராதாபாத் நகரம் சட்டமன்றத் தொகுதி, குந்தர்க்கி சட்டமன்றத் தொகுதி, பிலாரி சட்டமன்றத் தொகுதி, சந்தவுசி சட்டமன்றத் தொகுதி, அசுமோலி சட்டமன்றத் தொகுதி, சம்பல் சட்டமன்றத் தொகுதி ஆகிய சட்டமன்றத் தொகுதிகளாகப் பிரித்துள்ளனர். இந்த சட்டமன்றத் தொகுதிகள் மொராதாபாத், சம்பல் ஆகிய மக்களவைத் தொகுதிகளில் அடங்குகின்றன.
# மொராதாபாத் மாவட்டம்

## இணைப்புகள்

-
# தமிழ்நாட்டுத் தமிழர் பட்டியல்

இந்திய விடுதலை இயக்கம், கல்வி, கலை, இலக்கியம், இயல், இசை, நாடகம், அரசியல், ஆன்மிகம், சமயம், பொதுத் தொண்டு, திரைப்படத்துறை, பேச்சாற்றல், அறிவியல், மகளிர் முன்னேற்றம், விளையாட்டு, அரசுத்துறைகள் மற்றும் பிற துறைகளில் **புகழ்பெற்ற தமிழ்நாட்டினர்** குறித்த பட்டியல் இது.
# தமிழ்நாட்டுத் தமிழர் பட்டியல்

## இந்திய விடுதலை இயக்கம்

1. கல்கி ரா. கிருஷ்ணமூர்த்தி
1. காந்தி ஆசிரமம் கிருஷ்ணன்
1. குமராண்டிபாளையம் ஏ. நாச்சியப்பன்
1. கோடை எஸ். பி. வி. அழகர்சாமி
1. சேலம் ஏ. சுப்பிரமணியம்
1. தீரர் சத்தியமூர்த்தி
1. தோழர் கே. டி. கே. தங்கமணி
1. எஸ். எஸ். இராமசாமி படையாட்சி
1. பசும்பொன் முத்துராமலிங்கத் தேவர்
1. நாமக்கல் வெ. இராமலிங்கம் பிள்ளை
1. மதுரை எல்.கிருஷ்ணசாமி பாரதி
1. வத்தலகுண்டுபி. எஸ். சங்கரன்
1. வீரன் சுந்தரலிங்கம்
1. வீரன் வாஞ்சிநாதன்
1. மாவீரன் அழகுமுத்து கோன் (1728-1757)
1. சின்ன அழகுமுத்துக்கோன்
1. அ. வைத்தியநாதய்யர் மதுரை
1. ஆர். வி. சுவாமிநாதன்
1. ஆ. நா. சிவராமன்
1. எம். பக்தவத்சலம்
1. ஐ. மாயாண்டி பாரதி
1. காம்ரேட் பி. ராமமூர்த்தி
1. கு. காமராசர்
1. சி. பி. சுப்பையான் கோவை
1. சுத்தானந்த பாரதி
1. சுப்பிரமணிய சிவா
1. சுப்பிரமணிய பாரதி
1. செண்பகராமன் பிள்ளை
1. சேலம் சி. விஜயராகவாச்சாரியார்
1. தியாகி விஸ்வநாததாஸ்
1. திருப்பூர் குமரன்
1. திரு. வி. கலியாணசுந்தரனார்
1. தி. சே. சௌ. ராஜன்
1. தீரன் சின்னமலை (1756-1805)
1. ப. ஜீவானந்தம்
1. பி. கக்கன்
1. புதுச்சேரி சுப்பையா
1. பூலித்தேவன் (1715-1767)
1. பெரிய காலாடி
1. ம. பொ. சிவஞானம்
1. முத்து வடுகநாதர்
1. மோகன் குமாரமங்கலம்
1. ராஜாஜி
1. வ. உ. சிதம்பரம்பிள்ளை
1. வெ. துரையனார்
1. வேலு நாச்சியார்
1. ஜி. சுப்பிரமணிய ஐயர்
1. "காந்தி ஆஸ்ரமம்" அ.கிருஷ்ணன்
1. கோவை ஐயாமுத்து
# தமிழ்நாட்டுத் தமிழர் பட்டியல்

## கல்வி

- தேவநேயப் பாவாணர்
- அண்ணாமலை செட்டியார்
- நெ. து. சுந்தரவடிவேலு
- மு. வரதராசன்
- திரு. வி. கலியாணசுந்தரனார்
- அ. கி. பரந்தாமனார்
- மு. கதிரேசச் செட்டியார்
- ரா. பி. சேதுப்பிள்ளை
- ஆ. கார்மேகக் கோனார்
- ஔவை துரைசாமி
- ஔவை நடராசன்
- கு. ஞானசம்பந்தன்
- குன்றக்குடி அடிகளார்
- சி. இலக்குவனார்
- தெ. பொ. மீனாட்சிசுந்தரம்
# தமிழ்நாட்டுத் தமிழர் பட்டியல்

## தொழில் துறை

- டி. வி. சுந்தரம் அய்யங்கார்
- ராஜா அண்ணாமலை செட்டியார்
- கருமுத்து தியாகராஜன்
- இராஜா. சர். முத்தையா செட்டியார்
- சிவநாடார்
- ரோசிணி மல்கோத்ரா
# தமிழ்நாட்டுத் தமிழர் பட்டியல்

## கலை

- பத்மா சுப்ரமணியம் (பரத நாட்டியம்)